„БДЖ – Товарни превози” ЕООД е дъщерно дружество на „Холдинг БДЖ” ЕАД, основната дейност на което е извършване на превози на товари на територията на Република България и извън нея. Компанията е най-големият железопътен превозвач в страната и има изградени силни регионални партньорства.
Във връзка с разширяването на екипа ни, търсим квалифициран и отговорен служител за позицията „Главен експерт, човешки ресурси“ за Поделение за товарни превози София.
Като основна функция на позицията Вие:
· Ще участвате в разработването на вътрешни правила за управление и развитие на човешките ресурси, системи на заплащане, системи за оценка, бонусни системи.
· Ще участвате в разработването на организационно-управленските структури и щатните разписания.
· Ще изготвяте доклади, ежедневни, седмични и месечни справки, ще поддържате регистри и ще изготвяте отчети, свързани с управлението на човешките ресурси.
· Ще участвате в разработването и актуализирането на длъжностни характеристики, съвместно със специалисти от съответните звена.
· Ще осъществявате кореспонденция с НОИ, НАП, Бюро по труда, ГИТ, ТЕЛК, ТОЛЕК и др., свързани с дейността по управление на човешките ресурси.
· Ще изготвяте проекти на трудови договори, допълнителни споразумения, заповеди за прекратяване на трудовите правоотношения.
· Ще подавате електронни трудови записи към НАП за сключването, изменението и прекратяването на трудовите договори.
· Ще поддържате актуални бази данни за персонала.
· Ще участвате в определянето на общите и допълнителните потребности от човешки ресурси за нуждите на Поделение за товарни превози София, в съответствие със специфичните изисквания за всяка длъжностна позиция.
· Ще участвате в процесите по привеждане на числеността на персонала в съответствие с действащото щатно разписание.
· Ще участвате в колективното трудово договаряне, работата на страните по КТД и социалния диалог.
· Ще отчитате положения извънреден труд от персонала на поделението и неговото заплащане.
· Ще администрирате отпуските - регистриране и отчитане на платени, неплатени и служебни отпуски.
· [bookmark: _GoBack]Ще изготвяте справки за отчитане и разпределение на работното време. 

Успешният кандидат трябва да притежава:
· Висше икономическо образование – ОКС „Бакалавър”;
· Професионален опит – 5 години стаж в областта на управлението на човешките ресурси;
· Компютърна грамотност: Windows, MS Office;
· Умения за ефикасна писмена и устна комуникация;
· Умения за работа под напрежение;
· Организираност и дисциплина;
· Умения за работа в екип.
НАШЕТО ПРЕДЛОЖЕНИЕ:
· Възнаграждение, което съответства на изискванията на позицията и на персоналния профил на кандидата;
· Социален пакет;
· Възможности за професионално развитие;
· Индивидуални и екипни обучения.

В случай, че позицията Ви интересува и отговаряте на посочените изисквания, изпратете Вашата автобиография с актуална снимка по пощата на адрес: гр. София, ул. „Владимир Минков – Лотко“ № 41, получател Поделение за товарни превози София, отдел „Човешки ресурси и административни дейности“.
Документи за кандидатстване за обявената позиция се приемат и лично в деловодството на Поделение за товарни превози София на посочения по-горе адрес.
Само одобрените по документи кандидати ще бъдат поканени на интервю. 
Всички данни, предоставени от кандидатите, са защитени по смисъла на ЗЗЛД.
С подаване на необходимите документи Вие доброволно се съгласявате данните, които предоставяте на „БДЖ – Товарни превози” ЕООД, Поделение за товарни превози София да бъдат обработвани с цел извършване на подбор. „БДЖ – Товарни превози” ЕООД обработва лични данни на физически лица при спазване на Политика за поверителност и защита на личните данни в „БДЖ – Товарни превози” ЕООД, достъпна на официалния адрес на дружеството.

